《大池别业二首 其一》
明代·施策

草堂栖隐北山阿，三月春寒未试罗。绕径松杉林气合，满庭竹叶雨声多。

苍台路滑人稀到，白昼窗虚鸟自过。住世却求清净理，不妨寂寞卧烟萝。

作者简介：常州府无锡人，字懋扬，号励庵。隆庆五年进士。授礼部主事，累迁尚宝卿，以太仆寺卿乞归，结茅大池山中，日事吟诗，历三十年卒。有《崇正文选》、《唐诗类选》、《励庵诗集》。